På skærme i førerhuset kan tunnelfolkene følge parametre som temperatur, hastighed på borehovedet, de store hydrauliske stemplers tryk og vægten af den bortgravede jord. Tunnelboremaskinerne er af Earth Pressure Balance-typen. Det betyder, at det afgravede materiale blandes med en skum, der enten kan skydes ud gennem borehovedet eller ind i kammeret bagved. Muddermassen transporteres bagud gennem et rør med en arkimedesskrue. Muddermassen kommer på den måde til at virke som en prop, der gør det muligt at opretholde trykket i jorden foran boremaskinen, så grundvand ikke strømmer ukontrolleret ind.

(Foto: Lasse Gorm Jensen)